Na temelju odredbe članka 54. stavak 1. Zakona o ustanovama („NN“, br. 76/93., 29/97., 47/99. i 35/08.), članka 98. Zakona o odgoju i obrazovanju u osnovnoj i srednjoj školi („NN“, br. 87/08., 86/09., 92/10., 105/10. - ispravak, 90/11., 16/12., 86/12., 94/13., 152/14., 7/17. i 68/18.) te članka 54. Statuta Osnovne škole Svibovec, uz prethodnu suglasnost Varaždinske županije, KLASA: 012-03/19-01/33,URBROJ: 2186/1-01/1-19-2 od 17. siječnja 2019. godine), Školski odbor Osnovne škole Svibovec na sjednici održanoj dana 30.01.2019. godine donosi

**IZMJENE I DOPUNE STATUTA**

**OSNOVNE ŠKOLE SVIBOVEC**

 **Članak 1.**

 U članku 17. stavak 3. mijenja se i glasi:

 „Školski kurikulum donosi školski odbor do 7. listopada tekuće školske godine na prijedlog učiteljskog vijeća.“

 U stavku 4. riječi „30. rujna“ zamjenjuju se riječima „07. listopada“.

 U stavku 6. riječi „05. listopada“ zamjenjuju se riječima „15. listopada“.

**Članak 2.**

 U članku 20. stavku 3. briše se točka na kraju rečenice i dodaju se riječi: „uz odobrenje ministarstva nadležnog za poslove obrazovanja.“.

**Članak 3.**

 U članku 34. stavku 1. iza riječi „nastava“ dodaju se riječi: „predmeta koji se izvode obvezno“.

**Članak 4.**

 U članku 41. stavku 2. alineja 4. riječ „samostalno“ briše se.

**Članak 5.**

U članku 43. stavku 5. riječi „stavka 1.“ zamjenjuju se riječima „stavaka 1. i 2.“.

**Članak 6.**

 U članku 102. stavak. 2. mijenja se i glasi:

 „Natječaj se objavljuje u „Narodnim novinama“ i na mrežnim stranicama Škole.“

 U stavku 3. iza riječi „objavljuju“ dodaje se riječ „nužni“.

**Članak 7.**

 U članku 103. stavku 1. iza riječi „sljedeće“ dodaje se riječ „nužne“.

U točki 1. iza podtočke c) dodaje se podtočka d) koja glasi:

„d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi“

 U točki 3. riječi „staža osiguranja“ zamjenjuju se riječima „radnog iskustva“.

U stavku 2. riječi „podstavku 1. točkama a, b i c“ zamjenjuju se riječima „točke 1.“.

 U stavku 3. riječi „podstavka 1.“ zamjenjuju se riječima „točke 1.“.

Stavak 4. briše se.

**Članak 8.**

 Članak 104. mijenja se i glasi:

 „Ravnatelj se imenuje na pet godina, a ista osoba može biti ponovo imenovana.

 Ravnatelja imenuje školski odbor uz suglasnost ministra, odlukom koja stupa na snagu nakon dobivene suglasnosti ministra.

Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

Ako je ministar uskratio suglasnost za imenovanje ravnatelja, postupak izbora ravnatelja se ponavlja.“.

**Članak 9.**

Članak 105. mijenja se i glasi:

„U postupku imenovanja ravnatelja članovi školskog odbora koje je imenovalo, odnosno izabralo učiteljsko vijeće, vijeće roditelja te radničko vijeće, obvezni su zastupati i iznositi stajališta tijela koje ih je imenovalo, odnosno izabralo u školski odbor.

Uz prijavu na natječaj kandidat je uz potrebnu dokumentaciju dužan dostaviti program rada za mandatno razdoblje.

Školski odbor obavlja pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja, odnosno rangiranje po bodovima.

 Dodatne kompetencije koje se vrednuju su poznavanje stranog jezika, osnovne digitalne vještine i iskustvo rada na projektima.

 Nakon utvrđivanja ukupnog rezultata ostvarenog na vrednovanju školski odbor utvrđuje listu dva najbolje rangirana kandidata i dostavlja je učiteljskom vijeću, vijeću roditelja i radničkom vijeću.

 Ako dva ili više kandidata imaju jednak broj bodova na listi iz stavka 5. ovoga članka, učiteljskom vijeću, vijeću roditelja i radničkom vijeću dostavlja se lista u kojoj su navedeni svi kandidati koji ostvaruju jednak broj bodova.

 Iznimno od stavka 6. ovoga članka, kada je jedan ili više kandidata koji su ostvarili jednak broj bodova osoba koja ostvaruje prednost pri zapošljavanju prema posebnom propisu, u daljnju proceduru upućuje se lista u kojoj se navode samo osoba/osobe koje ostvaruju prednost pri zapošljavanju prema posebnom propisu.

 Kandidati predstavljaju program rada za mandatno razdoblje na sjednicama učiteljskog vijeća, vijeća roditelja, skupa radnika i školskog odbora.

 Na sjednicama učiteljskog vijeća, vijeća roditelja i radničkog vijeća zauzimaju se stajališta iz stavka 1. ovoga članka tajnim glasovanjem, o čemu se pisani zaključak dostavlja školskom odboru.

 Školski odbor javnim glasovanjem donosi odluku o izboru kandidata za ravnatelja, a za kojeg će zatražiti prethodnu suglasnost ministra.

 Za ravnatelja Škole izabran je kandidat koji je dobio većinu glasova svih članova Školskog odbora.

 Ako prigodom glasovanja potrebnu većinu ne dobije ni jedan kandidat, natječaj će se ponoviti.

 Sadržaj i postupak vrednovanja dodatnih kompetencija kandidata te način i postupci pri imenovanju ravnatelja pobliže se uređuju pravilnikom kojeg donosi školski odbor uz prethodnu suglasnost osnivača.

**Članak 10.**

Članak 105a. mijenja se i glasi:

 „Članak 105a.

 Pri zaprimanju prijava kandidata za ravnatelja škole prijave je potrebno urudžbirati neotvorene, a predsjednik školskog odbora otvara ih na sjednici školskog odbora.

 Prijave se otvaraju redoslijedom kojim su zaprimljene te je za svaku prijavu potrebno:

* + utvrditi da li je dostavljena u propisanom roku
	+ utvrditi da li kandidat ispunjava nužne uvjete natječaja
	+ izvršiti vrednovanje dodatnih kompetencija
	+ utvrditi listu kandidata sukladno članku 105. stavku 5., 6. i 7.

 U roku od osam (8) dana od sjednice školskog odbora na kojoj je utvrđena lista kandidata sazivaju se sjednice Učiteljskog vijeća, Vijeća roditelja i Radničkog vijeća.“.

Iza članka 105a. dodaje se članak 105b. koji glasi:

„Članak 105b.

 Sjednicu učiteljskog vijeća vodi član školskog odbora iz reda učitelja i stručnih suradnika kojeg učiteljsko vijeće izabere za predsjedavatelja sjednice, sjednicu vijeća roditelja vodi predsjednik vijeća roditelja, a radničkog vijeća član školskog odbora izabran od radničkog vijeća.

 U slučaju nemogućnosti da osobe iz stavka 1. ovog članka vode sjednicu, učiteljsko vijeće, vijeće roditelja, odnosno radničko vijeće biraju predsjedavatelja sjednice.

 Na sjednici učiteljskog vijeća, vijeća roditelja i radničkog vijeća nazočne se izvješćuje o kandidatima za ravnatelja škole koji ispunjavaju nužne uvjete natječaja, koji su prijave dostavili u propisanom roku te koji su na listi kandidata iz članka 105a.

 Kandidati iz stavka 3. ovoga članka predstavljaju program rada za mandatno razdoblje.

 Nakon predstavljanja programa rada za mandatno razdoblje učiteljsko vijeće, vijeće roditelja i radničko vijeće tajno glasuju o kandidatima za ravnatelja škole iz stavka 3. ovog članka, a nakon završenog glasovanja donosi se pisani zaključak koji se dostavlja školskom odboru.

 Glasovanje je pravovaljano ako mu je pristupila većina ukupnog broja članova Učiteljskog vijeća, Vijeća roditelja te Radničkog vijeća.

 Zaključci tijela iz stavka 5. ovog članka obvezuju članove školskog odbora koje ih je imenovalo u školski odbor.

**Članak 11.**

 U članku 107. stavku 1. alineja 1. mijenja se i glasi:

„- kada se na raspisani natječaj za ravnatelja nitko ne javi ili u natječajnom postupku ne imenuje ravnatelj“.

**Članak 12.**

U članku 123. stavku 5. riječi „nadležan za poslove obrazovanja“ brišu se.

**Članak 13.**

U članku 127. stavak 3. mijenja se i glasi:

„Škola iz koje učenik odlazi izdaje prijepis ocjena, a ispisuje učenika u roku od sedam dana od dana primitka obavijesti o upisu učenika u drugu školu.“.

**Članak 14.**

 U članku 133. dodaje se stavak 3.:

 „Uspjeh učenika i zaključna ocjena za svaki nastavni predmet, kao i ocjena iz vladanja utvrđuje se javno u razrednom odjelu na kraju nastavne godine.“.

**Članak 15.**

 U članku 135. stavku 3. riječi „dopunski rad“ zamjenjuju se riječima „dopunski nastavni rad“.

**Članak 16.**

 U članku 136. riječi „dopunski rad“ u određenom padežu zamjenjuju se riječima „dopunski nastavni rad“ u odgovarajućem padežu.

**Članak 17.**

U članku 143. riječi „dopunski rad“ zamjenjuju se riječima „dopunski nastavni rad“.

**Članak 18.**

U članku 169. stavku 2. riječ „obavijesti“ zamjenjuje se riječju „prijedloga“.

 Stavak 3. mijenja se i glasi:

„Do donošenja odluke o izricanju pedagoške mjere ravnatelj može rješenjem privremeno udaljiti učenika iz odgojno-obrazovnog procesa, ali ne duže od 8 dana, o čemu je dužan pisanim putem izvijestiti roditelja i nadležni centar za socijalnu skrb. Protiv rješenja o privremenom udaljenju ne može se izjaviti žalba, već se može pokrenuti upravni spor tužbom kod nadležnog upravnog suda u roku od 30 dana od dana dostave rješenja.“

**Članak 19.**

Članak 172. mijenja se i glasi:

 „Pedagoške mjere izriču se za tekuću školsku godinu, osim mjere preseljenja u drugu školu koja vrijedi do kraja osnovnoškolskog obrazovanja.“.

**Članak 20.**

U članku 173. stavku 1. riječi „od dana primitka odluke o izrečenoj pedagoškoj mjeri“ zamjenjuju se riječima „od dana izricanja“.

**Članak 21.**

 Ove Izmjene i dopune Statuta stupaju na snagu osmog dana od dana objave na oglasnoj ploči Osnovne škole Svibovec.

 Predsjednik školskog odbora

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( Stanko Medvedec )

Izmjene i dopune Statuta objavljene su na Oglasnoj ploči Škole 30.01. 2019. godine, a stupile su na snagu 06.02.2.2019. godine.

 Ravnateljica škole:

 \_\_\_\_\_\_\_\_\_\_\_\_\_\_\_\_\_\_\_\_\_\_\_ ( Melita Mesarić, dipl.uč.)

KLASA: 012-03/19-01/1

URBROJ: 2186-135-08-19-3

SVIBOVEC, 30.01.2019.